III เล็งร่วมทุน 34% ตั้งบริษัทใหม่ ทำธุรกิจตัวแทนขายระวางสายการบิน
III เล็งร่วมทุน 34% ตั้งบริษัทใหม่ "เจพีเค เอเชีย (ประเทศไทย)" ทำธุรกิจตัวแทนขายระวางสายการบิน
19 ธ.ค. 2561

บริษัท ทริพเพิล ไอ โลจิสติกส์ จำกัด (มหาชน) หรือ III ระบุว่า ที่ประชุมคณะกรรมการบริษัทเมื่อ 18 ธ.ค.2561 อนุมัติจัดตั้งบริษัท เจพีเค เอเชีย (ประเทศไทย) จำกัด ซึ่งเป็นบริษัทร่วมทุนใหม่ โดยมีทุนจดทะเบียน 5 ล้านบาท มีวัตถุประสงค์เพื่อประกอบธุรกิจตัวแทนขายระวางสายการบิน โดยเตรียมเป็นตัวแทนกลุ่มสายการบินใหม่ที่จะเปิดให้บริการในประเทศไทย
โดยสัดส่วนเงินลงทุนในบริษัทร่วมทุนของบริษัทจะอยู่ที่ 34% และนายชาน ชิง กิง จะถือหุ้นสัดส่วน 33% ขณะที่บริษัท เอเชีย จีเอสเอ โฮลดิ้ง (ประเทศไทย) จำกัด จะถือหุ้นในสัดส่วน 17% และบริษัท เอเชีย จีเอสเอ (เอ็ม) เอสดีเอ็น บีเอชดี ถือหุ้นสัดส่วน 16%